**TURIZEM BLED, Zavod za pospeševanje turizma Bled, Ljubljanska cesta 27, 4260 Bled**

ID za DDV: SI10544194, ki ga zastopa Tomaž Rogelj, direktor

(v nadaljevanju organizator)

in

…(naziv, naslov, davčna številka, v primeru podjetja zastopnik)…

(v nadaljevanju: partner)

za nastanitveni objekt: (…naziv, naslov, kontakt, spletna stran)…

sklepata naslednjo

**POGODBO O SODELOVANJU**

 **V PRODUKTU »KARTICA JULIJSKE ALPE: BLED«**

 **(za partnerje - namestitve)**

**Št. - 02 - ………/2019**

1. člen

Podpisnika uvodoma ugotavljata, da sklepata predmetno pogodbo z namenom sodelovanja na področju razvoja, promocije in distribucije produkta »Kartica Julijske Alpe: Bled« (v nadaljevanju: »kartica«. Kartica je skupna razvojna aktivnost povezovanja ponudbe in pospeševanja sonaravnega razvoja turizma na turistični destinaciji Bled in območju skupnosti Julijske Alpe.

1. člen

Organizator razvija kartico za območje občine Bled in sicer na način, da vsem gostom, ki bodo v kraju opravili vsaj tri nočitve (v nadaljevanju: »turist«), nudi razne brezplačne oblike mobilnosti. Cilj kartice je čim večja uporaba javnih in okolju prijaznih prevoznih sredstev in s tem krepitev trajnostnega razvoja območja. Turist bo v okviru kartice lahko koristil dogovorjene ugodnosti po vnaprej določenih pogojih, ki jih bo v celoti opredeli organizator. Ugodnosti bodo podrobno navedene na spletni strani organizatorja.

1. člen

Partner potrjuje, da je **ponudnik namestitev v regiji.**

1. člen

Organizator in partner bosta sodelovala na način, da bo partner svojim gostim ponujal organizatorjeve kartice.

Organizator bo zagotavljal:

* promocijo kartice v različnih informacijskih in oglaševalskih medijih ,
* kartice v papirni obliki,
* mobilnost in dogovorjene ugodnosti.

**V času podpisa pogodbe partner pristopi k sodelovanju brezplačno.**

V primeru sprememb, razširitve ugodnosti in morebitne plačljivosti v sistemu delovanja produkta, bo organizator partnerja pravočasno obvestil in predlagal dopolnitev pogodbe.

1. člen

Partner se obvezuje, da bo imel na zalogi dovolj kartic , ki jih bo dostavljal organizator, ter da bo organizatorja pravočasno sproti obveščal o pomanjkanju kartic z namenom dostave nove zaloge. Partner mora voditi evidenco izdanih in prejetih kartic.

1. člen

Organizator se zavezuje na poziv partnerja v primernem roku, najkasneje pa v roku 7 delovnih dni od njegovega poziva, dostaviti nove kartice.

Organizator bo partnerju dodelil uporabniško ime in geslo, s katerima bo mogoče vstopati v spletno aplikacijo, ki jo bo vzpostavil organizator.

1. člen

Partner je dolžan kartice hraniti na mestu, kjer je preprečena odtujitev ali kraja le-teh.

V primeru kraje kartic ali za njihovo uničenje po naključju ali krivdi iz razlogov na strani partnerja, odgovarja v celoti partner. V tem primeru se partner zavezuje organizatorju poravnati povračilo stroškov uničenih ali odtujenih kartic na prvi poziv organizatorja.

1. člen

Organizator ima pravico nadzorovati partnerjevo izpolnjevanje te pogodbe in njegovih drugih obveznosti, ki izhajajo iz kartice, ter partnerju dajati navodila, ki jih je ta dolžan v celoti upoštevati.

Partner izvrševanja svojih nalog in obveznosti, ki izhajajo iz te pogodbe in kartice, brez pisnega soglasja organizatorja ne sme zaupati tretji osebi.

Partner je dolžan organizatorja sproti obveščati o vseh okoliščinah, za katere ve ali bi moral vedeti, da so pomembne za organizatorja ter pravilno in pravočasno izvrševati naloge, določene s to pogodbo, sicer organizatorju odgovarja za nastalo škodo.

1. člen

Če organizator ugotovi, da partner te pogodbe ne izvršuje, je ne izvršuje pravilno ali jo krši, ga sme na te nepravilnosti opozoriti in mu določiti primeren rok za njihovo odpravo.

1. člen

Zaradi zaupnosti podatkov bo partner med trajanjem te pogodbe, pa tudi po njenem prenehanju, varoval vse osebne podatke turistov in poslovne podatke, katerih objava, oz. posredovanje tretji osebi, bi lahko škodovala interesom organizatorja.

Partner je pri svojem delu dolžan varovati poslovne skrivnosti. Za poslovno skrivnost se štejejo tudi podatki, za katere je očitno, da bi lahko nastala občutna škoda, če bi zanje izvedela nepooblaščena oseba. Partner je odgovoren za kršitve, če je vedel ali bi moral vedeti za tak značaj podatkov.

1. člen

Organizator lahko od te pogodbe odstopi kadarkoli, ne glede na pogodbene ali zakonske določbe o trajanju predmetne pogodbe, brez odpovednega roka, če:

* partner tudi po prejemu organizatorjevega opozorila iz 9. člena te pogodbe ne odpravi nepravilnosti pri njenem izvrševanju,
* partner hudo krši pogodbene obveznosti, brez potrebne skrbnosti, tako da se organizatorju dela občutnejša škoda,
* partner krši zakonske in podzakonske predpise, pravila stroke v zvezi z opravljanjem svoje dejavnosti,
* v drugih primerih, določenih z zakonom.

Pogodba je sklenjena za nedoločen čas.

1. člen

Skrbnik pogodbe s strani organizatorja je Maja Pančur, maja.pancur@visitbled.si, 045 780 507.

Skrbnik pogodbe s strani partnerja je …(ime, priimek, e-mail naslov, telefon)….

1. člen

Pogodbeni stranki bosta vse spore, nastale iz te pogodbe, poskušali rešiti sporazumno, če pa to ne bo možno, za primer sodnega spora določata stvarno pristojno sodišče v Kranju.

1. člen

Ta pogodba prične veljati z dnem podpisa obeh pogodbenih strank. Pogodba je sklenjena v dveh izvodih, od katerih prejme vsaka pogodbena stranka en izvod.

Bled, …(datum)…

Organizator Partner

TURIZEM BLED, …(naziv)…

Zavod za pospeševanje turizma Bled

Direktor Tomaž Rogelj …(predstavnik)…

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_